**Rruga nr. 1, ndërtesa nr. 2**

**Njësia bashkiake nr. 3, Kodi Postar 1000,**

**Tiranë**

**Tel: +35540000000**

**Cel: +3556000000**

**Email:** [**une@email.com**](mailto:une@email.com)

**Tiranë, më 1 janar 2014**

**KËRKESË PADI**

**Drejtuar Gjykatës së Rrethit Gjyqësor Tiranë**

**PADITËSE: Emër Mbiemër,** e bija e... dhe..., e datëlindjes..., lindur në... dhe banuese në..., madhore, me zotësi të plotë për të vepruar, përfaqësuar nga Avokat..., i Dhomës së Avokatisë Tiranë, me Nr. Liçence..., me prokurë të posaçme nr...Rep, rr...Kol, datë..., para Noter...

**PERSON I TRETË:** Sektori i Ndihmës dhe Shërbimit Social, Bashkia Tiranë, me adresë...

**OBJEKTI:** Caktimi si kujdestare e Emër1Mbiemër1 dhe Emër2 Mbiemër2.

**BAZA LIGJORE:** Neni 224 i Kodit të Familjes.

I nderuar Z. Kryetar,

Unë jam tezja e fëmijëve Emër1Mbiemër1 dhe Emër2 Mbiemër2. Motra ime dhe nëna e tyre ka vdekur më..., kurse babai i tyre ka vdekur më...

Pas vdekjes së nënës së tyre, babai i tyre u largua në emigracion dhe i la ata nën kujdesin tim. Ata kanë jetuar me mua që prej vdekjes së nënës dhe janë shumë të lidhur me mua, vecanërisht fëmija më i vogël, të cilin e kam rritur që foshnjë...

Fëmijët jetojnë në banesën time, së bashku me bashkëshortin dhe fëmijën tim.... Ata ndekin shkollën, përkatësisht klasën...

Kjo situatë më jep mundësi të përkujdesem për fëmijët dhe të plotësoj të gjitha nevojat e tyre, por mungesa e njohjes ligjore si kujdestare e këtyre fëmijëve më pengon në marrëdhëniet me institucionet shtetërore dhe personat e tretë.

Neni 224 i Kodit të Familjes parashikon se:

*“Në qoftë se prindërit e fëmijës kanë vdekur, janë në pamundësi të ushtrojnë përgjegjësinë për shkak të pazotësisë për të vepruar, të mungesës ose për arsye vecanërisht të rënda, fëmija mund t’i besohet një anëtari të familjes, një personi të caktuar si kujdestar, një familjeje kujdestare ose edhe një institucioni të përkujdesjes. Në këtë rast merret mendimi i sektorit të ndihmës dhe shërbimeve sociale, sipas dispozitave për kujdestarinë”.*

Për shkak të vdekjes së dy prindërve, dy fëmijët e mitur kanë mbetur jetimë dhe pa një person që të ushtrojë efektivisht të drejtat që u takojnë atyre. Unë jam personi më i afërt për ta dhe jam kujdesur, duke marrë përsipër faktikisht përgjegjësitë që i takojnë një kujdestari...

Fëmijët janë të mitur dhe në një fazë zhvillimi, në të cilën e kanë të domosdoshme një figurë prindërore... Unë jam e aftë fizikisht, mendërisht e financiarisht për t’u kujdesur për ta...

Për këto arsye, kërkoj të caktohem si kujdestare e fëmijëve...

Bashkëlidhur kërkesë-padisë ndodhen këto prova shkresore:

* Certifikatat e vdekjes së prindërve;
* Certifikatat e lindjes së fëmijëve dhe kopje të kartave të tyre të identitetit;
* Certifikata të trungjeve familjare;
* Vërtetime të të ardhurave të paditëses dhe të të paditurit, etj.

Gjatë gjykimit do të paraqes shpjegime më të hollësishme, si edhe prova shtesë, nëse do të jenë të nevojshme.

Për sa më sipër, ju kërkoj ta merrni në shqyrtim këtë kërkesë-padi dhe të vendosni sipas objektit të saj.

Me respekt

**Emër Mbiemër**