**KËRKESË**

**Kërkues:** A\_\_\_\_\_ B\_\_\_\_\_\_\_, i biri i C\_\_\_\_\_\_\_\_\_\_\_\_\_, lindur dhe banues në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Objekti:** Rivendosje në afat të ankimit për shkak të pavlefshmërisë njoftimeve, kundër vendimit nr.\_\_\_\_, datë \_\_\_/\_\_\_\_/\_\_\_\_\_ të Gjykatës së Shkallës së Parë \_\_\_\_\_\_\_, me palë ndërgjyqëse:

**Paditës:** D\_\_\_\_\_ E\_\_\_\_\_\_\_, i biri i F\_\_\_\_\_\_\_\_\_\_\_\_\_, lindur dhe banuese në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**I Paditur:** A\_\_\_\_\_ B\_\_\_\_\_\_\_, i biri i C\_\_\_\_\_\_\_\_\_\_\_\_\_, lindur dhe banues në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Objekti i Padise:** Detyrim njohje pronar, në cilësinë e trashëgimtares ligjore të të ndjerit G\_\_\_\_\_\_\_\_, E\_\_\_\_\_\_\_\_\_, në apartamentin nr.\_\_\_, me adresë \_\_\_\_\_\_\_\_\_\_\_\_\_, regjistruar në ZVRPP \_\_\_\_\_\_\_\_\_\_\_ me nr.pas.\_\_\_\_\_\_, ZK \_\_\_\_\_\_\_\_.

**Baza Ligjore:** Neni 122, 445, 458 i KPrC.

**Drejtuar:** Gjykatës së Shkallës së Parë \_\_\_\_\_\_\_\_\_\_\_\_\_\_\_\_\_\_\_\_

E nderuar gjykatë,

Jam njohur vetëm pak ditë më parë me vendimin e formës së prerë nr.\_\_\_\_/, datë \_\_\_/\_\_\_/\_\_\_\_\_ të Gjykatës së Shkallës së Parë \_\_\_\_\_\_\_\_\_, vendim që është dhënë gjatë një gjykimi në të cilin unë rezulton të jem thirrur në cilësinë e palës së paditur.

Prej vitit 1996, unë jetoj jashtë territorit të Republikës së Shqipërisë. Prej këtij viti unë kam vendbanimin tim në qytetin e Montreal, Kanada, ku gëzoj dhe shtetësinë kanadeze.

Në mbështëtje të nenit 458 të KPrC kërkoj rivendosjen në afat të së drejtës për të ushtruar ankimin kundër vendimit të mësipërm të gjykatës së shkallës së parë.

Në gjykimin konkret, pala paditëse është në marrëdhënie familjare me mua, duke qenë bashkëshortja e vëllait tim të ndjerë, e cila në cilësinë e trashëgimtares ligjore të tij, ka kërkuar detyrimin tim për ta njohur si bashkëpronarë në një apartament të privatizuar prej meje dhe nënës sime të ndjerë, sipas ligjit të kohës.

Kam konstatuar nga aktet e dosjes gjyqësore se njoftimi im për të marrë pjese në këtë gjykim është kryer në shkelje të rregullave proceduriale të parashikuara nga nenet 128-144 të K.Pr.Civile.

Zbatimi i këtyre dispozitave proceduriale, strikt sipas gërmës së tyre, është e vetmja garanci për të konstatuar faktin juridik të marrjes dijeni nga ana e subjektit ndërgjyqës për zhvillimin e gjykimit dhe në rast të mosparaqitjes së tij për të interpretuar heqjen dorë nga e drejta për të marrë pjesë personalisht në gjykim.

Në njoftimet e seancave gjyqësore të zhvilluara pranë gjykatës së shkallës së parë, konstatohet lehtësisht se mbiemri im është i shënuar gabim, në disa raste i korrigjuar dhe me gërma të paqarta. Në dy prej këtyre fletëthirrjeve është shënuar vetëm mbiemri im, edhe ai me gabime, dhe shkronja nistore e emrit tim.

Gjykata e shkallës së parë ka shkelur dhe rregullimin e posacëm që pasqyrohet në nenin 133 të KPrC, pasi shpallja, kopje e të cilës gjendet në dosjen gjyqësore ka të njëjtën mangësi që përmenda më lart për fletëthirrjet që janë kryer për pjesëmarrjen në gjykim.

Gjykata e shkallës së parë duhet të të respektonte kërkesat e neneve 129, 130 të KPrC për njoftimin e të paditurit, kërkesa që rezultojnë të mos jenë përmbushur.

Nisur nga parashikimi i nenit 122 të KPrC, njoftimet e kryera nga Gjykata e Shkallës së Parë janë njoftime të pavlefshme. Për pasojë, në bazë të dispozitës së nenit 445 të KPrC, pavarësisht se ka kaluar më shumë se një vit nga dhënia e vendimit nga ana e gjykatës së shkallës së parë, unë legjitimohem të kërkoj pavlefshmërinë e njoftimeve dhe për rrjedhojë, si pasojë juridike dhe rivendosjen në afat të së drejtës për ankim, e humbur për shkaqe të arsyeshme (pavlefshmëri kërkimesh).

Me qëllim respektimin e parimit të procesit të rregullt ligjor, kërkoj që gjatë gjykimit të kësaj kërkese për rivendosjen në afat të ankimit, të thirret në cilësinë e personit të tretë, pala paditëse në padinë e themelit. Në praninë e këtij subjekti gjatë gjykimit, do të mund të sigurohet dhe respektimi i parimit të kontradiktoritetit, duke i dhënë mundësinë të shprehet mbi kërkimin tim.

Pala e paditur

(përfaqësuar me prokurë)

Av.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kësaj kërkese i bashkëlidhet:**

-1 (një) kopje e vendimit nr.\_\_\_\_\_\_, datë \_\_\_/\_\_\_/\_\_\_\_\_ të gjykatës së shkallës së parë

-kopje e vërtetuar e fletëthirrjeve dhe shpalljeve që janë administruar në dosjen gjyqësore.

-1 (një) kopje e prokurës së posaçme nr.\_\_\_\_ kol., datë \_\_\_/\_\_\_\_/\_\_\_\_\_\_\_